รัฐบาลไทย-ข่าวทำเนียบรัฐบาล-บสย. โชว์ผลงาน PGS6 ปรับปรุงใหม่ ยอดคำขอทะลุหมื่นล้าน ผลดำเนินงานค้ำประกัน 9 เดือนกว่า 54,000 ลบ. ไตรมาส 4 ผนึกธนาคาร ลุยกลยุทธ์ “แพ็คคู่”
วันพฤหัสบดีที่ 5 ตุลาคม 2560
บสย. โชว์ผลงาน PGS6 ปรับปรุงใหม่ ยอดคําขอทะลุหมื่นล้าน ผลดําเนินงานค้ําประกัน 9 เดือนกว่า 54,000 ลบ. ไตรมาส 4 ผนึกธนาคาร ลุยกลยุทธ์ “แพ็คคู่”
บสย. แถลงผลการดําเนินงานค้ําประกันสินเชื่อ 9 เดือน (1 ม.ค.- 30 ก.ย. 2560) สามารถค้ําประกันสินเชื่อรวม 54,027 ล้านบาท มีลูกค้าใหม่ 67,597 ราย
บรรษัทประกันสินเชื่ออุตสาหกรรมขนาดย่อม (บสย.) แถลงผลการดําเนินงานค้ําประกันสินเชื่อ 9 เดือน (1 ม.ค.- 30 ก.ย. 2560) สามารถค้ําประกันสินเชื่อรวม 54,027 ล้านบาท มีลูกค้าใหม่ 67,597 ราย ขณะที่ผลดําเนินงานโครงการค้ําประกันสินเชื่อ SMEs ทวีทุน (PGS6) ปรับปรุงใหม่ 15 ธนาคารพันธมิตร เร่งกระจายสินเชื่อ ดันยอดค้ําประกันฯ แตะ 10,000 ล้านบาท เผยแผนโค้งสุดท้าย ผนึกธนาคารอัดแคมเปญแพ็คคู่ ปูพรมกิจกรรม ขยายฐาน SMEs กลุ่มค้าชายแดน CLMV ท่องเที่ยว และ SMEs เกษตร
นายนิธิศ มนุญพร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ผลการดําเนินงานด้านการค้ําประกันสินเชื่อ 9 เดือน ปี 2560 (1 ม.ค. - 30 ก.ย.) มียอดอนุมัติค้ําประกันสินเชื่อ 54,027 ล้านบาท มีลูกค้าใหม่ 67,597 ราย ผ่านโครงการค้ําประกันสินเชื่อ อาทิ
1. โครงการค้ําประกันสินเชื่อรายย่อย (Micro Entrepreneurs) ระยะที่ 2 ประสบความสําเร็จด้านจํานวนราย คือ 60,656 ราย วงเงินอนุมัติค้ําประกัน 5,547 ล้านบาท
2. โครงการค้ําประกันสินเชื่อ SMEs ทวีทุน (PGS6) และ SMEs ทวีทุน (PGS6) ปรับปรุงใหม่ ช่วย SMEs เข้าถึงสินเชื่อ 4,663 ราย วงเงินอนุมัติค้ําประกัน 27,700 ล้านบาท
3. โครงการค้ําประกันสินเชื่อ SMEs Transformation Loan ร่วมกับ ธนาคารพัฒนาวิสาหกิจขนาดกลางและขนาดย่อมแห่งประเทศไทย จํานวน 1,621 ราย วงเงินอนุมัติค้ําประกัน 9,786 ล้านบาท
นอกจากนี้ บสย. ยังประสบความสําเร็จในการดําเนินโครงการค้ําประกันสินเชื่อ SMEs ทวีทุน (PGS6) ปรับปรุงใหม่ ตามกรอบวงเงิน 81,000 ล้านบาท ตามที่ ครม.เห็นชอบ เมื่อวันที่ 1 สิงหาคม 2560 โดยมียอดคําขอค้ําประกันสินเชื่อมากกว่า 10,000 ล้านบาท สามารถช่วย SMEs จํานวน 1,200 ราย ขณะนี้มี 15 ธนาคารพันธมิตรร่วมโครงการ ได้แก่ ธนาคารกรุงเทพ, ธนาคารกสิกรไทย, ธนาคารกรุงไทย, ธนาคารทหารไทย, ธนาคารไทยพาณิชย์, ธนาคารซีไอเอ็มบี ไทย, ธนาคารยูโอบี, ธนาคารกรุงศรีอยุธยา, ธนาคารเกียรตินาคิน, ธนาคารไทยเครดิต เพื่อรายย่อย ธนาคารออมสิน, ธนาคารเพื่อการเกษตรและสหกรณ์การเกษตร, ธนาคารเพื่อการส่งออกและนําเข้าแห่งประเทศไทย, ธนาคารอิสลามแห่งประเทศไทย และ ธนาคารพัฒนาวิสาหกิจขนาดกลางและขนาดย่อมแห่งประเทศไทย
นายนิธิศ กล่าวว่า ผลดําเนินงาน บสย. ประสบความสําเร็จด้วยดี จากความร่วมมือระหว่าง บสย. และธนาคารพันธมิตร อาทิ โครงการค้ําประกันสินเชื่อรายย่อย (Micro Entrepreneurs) ระยะที่ 2 ที่มีลูกค้าใหม่ใช้บริการค้ําประกันสินเชื่อตลอด 3 ไตรมาส รวม 60,656 ราย ขณะที่โครงการค้ําประกันสินเชื่อ SMEs Transformation Loan ร่วมกับธนาคารพัฒนาวิสาหกิจขนาดกลางและขนาดย่อมแห่งประเทศไทย ก็ประสบความสําเร็จด้วยดีเช่นกัน รวมถึงโครงการค้ําประกันสินเชื่อ SMEs ทวีทุน (PGS6) ปรับปรุงใหม่ โดยมี 15 ธนาคารพันธมิตร ร่วมผลักดันสินเชื่อและค้ําประกันสินเชื่อ โดยมียอดคําขอค้ําประกันสินเชื่อมากกว่า 10,000 ล้านบาท
สําหรับแผนงานไตรมาสสุดท้าย บสย. ได้เร่งผลักดันยอดค้ําประกันสินเชื่อ ให้บรรลุเป้าหมายตามแผนวิสาหกิจ 86,000 ล้านบาท ภายใต้กลยุทธ์เชิงรุก ปูพรมกิจกรรม รองรับการเติบโตของภาคธุรกิจ และตามนโยบายของรัฐบาล อาทิ ส่งเสริมการเข้าถึงสินเชื่อสําหรับผู้ประกอบการท่องเที่ยว โดยร่วมกับธนาคารพันธมิตร โครงการผลักดันสินเชื่อและค้ําประกันสินเชื่อ ภายใต้แคมเปญร่วมกับธนาคารต่างๆ เพื่อขยายฐานผู้ประกอบการกลุ่มค้าชายแดน CLMV ท่องเที่ยว และ SMEs เกษตร เป็นต้น
สรุปภาพรวม ผลการดําเนินงานค้ําประกันสินเชื่อรายไตรมาส ปี 2560
ผลการดําเนินงาน 9 เดือน (1 ม.ค. - 30 ก.ย. 2560) ยอดค้ําประกันสินเชื่อ 54,027 ล้านบาท / ลูกค้าใหม่ 67,597 ราย
1. ไตรมาส 1/2560 (ม.ค. - มี.ค.) ยอดค้ําประกันสินเชื่อ 11,677 ล้านบาท / ลูกค้า ใหม่ 16,315 ราย
2. ไตรมาส 2/2560 (เม.ย. - มิ.ย.) ยอดค้ําประกันสินเชื่อ 17,913 ล้านบาท / ลูกค้า ใหม่ 23,456 ราย
3. ไตรมาส 3/2560 (ก.ค. - ก.ย.) ยอดค้ําประกันสินเชื่อ 24,437 ล้านบาท / ลูกค้า ใหม่ 27,826 ราย
บรรษัทประกันสินเชื่ออุตสาหกรรมขนาดย่อม
ชนิญญา สันสมภาค   081-860-7477   chaninya@tcg.or.th
ศรัญยู ตันติเสรี     091-771-2885   saranyu@tcg.or.th
วิชุดา ก้องกีรติ    089-605-9870  wichuda@tcg.or.th
ศูนย์ลูกค้าสัมพันธ์ 0-2890-9999 www.tcg.or.th  www.facebook.com/tcg.or.th